5นศ.ควบเก๋งพุ่งปะทะชนปิกอัพดับ2
ตัดสินใจผิดวิ่งขึ้นสะพานข้ามแยกมก.หักรถไม่ทัน,ซิ่งสยองชนเละ ตาย 2 เจ็บ 6 กลุ่มนักศึกษาหลากสถาบันควบเก๋งวีออสไปกินก๋วยเตี๋ยวต่อที่ย่าน ม.เกษตรศาสตร์ หลังกลับจากเฮฮาปาร์ตี้ คาดคนขับไม่ชำนาญทางเปลี่ยนเลนกะทันหันขณะจะขึ้นสะพาน ลอยข้ามแยก ม.เกษตรศาสตร์ รถแฉลบชนขอบทางขึ้นสะพานเสียหลักหมุนคว้างพลิกคว่ำ 1 ตลบ ก่อนพุ่งชนประสานงารถกระบะขนหมูชำแหละที่วิ่งลงสะพานมาอย่างจัง ทำให้ นศ.สาว คณะสถาปัตยกรรมฯ ปี 3 ม.รังสิต นั่งมาในรถเก๋งวีออส ดับคาที่ เสียชีวิตระหว่างส่งโรงพยาบาลอีก 1 ราย ที่เหลือถูกส่งไปรักษาตามโรงพยาบาลใกล้เคียง,นศ.ซิ่งเก๋งเสียหลักประสานงารถกระบะตาย-เจ็บหลายราย เกิดขึ้นเมื่อเวลา 03.30 น. วันที่ 29 มี.ค. ร.ต.ท.นพพล เกียรติ์ทวีมั่นคง พงส.สน.พหลโยธิน รับแจ้งเหตุรถชนกันมีผู้บาดเจ็บและเสียชีวิตจำนวนมาก ที่บริเวณเชิงสะพานลอยข้ามแยก ม.เกษตรศาสตร์ ใกล้ห้างเมเจอร์รัชโยธิน ถนนพหลโยธิน แขวงลาดยาว เขตจตุจักร กทม. จึงรุดไปตรวจสอบพร้อมหน่วยกู้ชีพนเรนทรและมูลนิธิป่อเต็กตึ๊ง,ที่เกิดเหตุบริเวณเชิงสะพานข้ามแยก ด้านช่องทางลงถนนพหลโยธินฝั่งขาเข้า พบรถเก๋งโตโยต้า วีออส สีบรอนซ์เงิน ทะเบียน กค 2439 เพชรบุรี สภาพห้องเครื่องพังเสียหายยุบตัวถึงห้องโดยสาร ตรวจสอบที่เบาะนั่งด้านข้างคนขับพบผู้เสียชีวิตเป็นหญิงสาวถูกอัดก๊อบปี้กับคอนโซลหน้ารถ ในชุดเสื้อสีขาวกระโปรงดำ เจ้าหน้าที่ต้องใช้อุปกรณ์ตัดถ่างนำร่างผู้เสียชีวิตออกจากตัวรถ ทราบชื่อ น.ส.สุณิชา หรือแก้ว ตันวิเชียร อายุ 22 ปี นศ.ปี 3 คณะสถาปัตยกรรมศาสตร์ ม.รังสิต อยู่บ้านเลขที่ 21/13 ซอยพัฒนสิน แขวงทุ่งมหาเมฆ เขตสาทร กทม. มีบาดแผลขนาดใหญ่บริเวณศีรษะด้านซ้ายและขาขวา กระดูกตามร่างกายหักหลายจุด นอกจากนี้ ยังพบผู้บาดเจ็บติดอยู่ในรถเก๋งอีก 4 ราย ประกอบด้วยนายสิริภูมิ หรือพี พงศ์พุฒิกุล 21 ปี ผู้ขับขี่รถคันเกิดเหตุ นายธนบดี หรือดีน เกิดลาภ อายุ 21 ปี นศ.ปี 3 คณะสถาปัตยกรรมศาสตร์ ม.รังสิต นายสุทัศน์ หรือมาย ไตรสุรัตน์ 20 ปี นศ.ม.เทคโนโลยีพระจอมเกล้าธนบุรี ทั้งหมดถูกนำส่ง รพ.เปาโลเมโมเรียล สะพานควาย โดยนายสุทัศน์ทนพิษบาดแผลไม่ไหวเสียชีวิตในเวลาต่อมา ส่วนรายสุดท้ายนายอุกฤต วิมุกตานนท์ อายุ 21 ปี นศ.คณะนิเทศศาสตร์ ม.กรุงเทพ นำส่งรักษาตัวที่ รพ. วิภาวดี อาการสาหัส,ใกล้กันพบรถกระบะนิสสัน นาวารา สีเลือดหมู ทะเบียน ถพ 1416 กรุงเทพมหานคร บรรทุกเนื้อหมูชำแหละมาเต็มคันรถ จอดในลักษณะด้านหน้าชนประสานงากับรถเก๋งโตโยต้า วีออส สภาพพังยับ พบผู้บาดเจ็บในรถ 3 ราย ที่เป็นครอบครัวเดียวกัน ประกอบด้วยนายสุทธิศักดิ์ วงเบ้า อายุ 29 ปี ผู้ขับขี่ นางสุณีรัตน์ ภูมิเกียรติ อายุ 59 ปี ทั้งคู่ถูกนำส่งรักษาตัวที่ รพ.วิภาวดี ส่วนนายสรไกร ภูมิเกียรติ อายุ 62 ปี ถูกนำส่ง รพ.เมโย สอบสวนนายอุทัย โพธิ์รัมย์ อายุ 30 ปี โชเฟอร์ แท็กซี่ ทราบว่าพบรถเก๋งโตโยต้า วีออส วิ่งมาตามถนนพหลโยธินฝั่งขาออกมุ่งหน้าสะพานลอยข้ามแยก ม.เกษตรศาสตร์ด้วยความเร็วสูง เกิดเสียหลักชนขอบทางขึ้นสะพานจนหมุนคว้างพลิกคว่ำ 1 ตลบ ก่อนพุ่งชนประสานงารถกระบะคู่กรณีที่วิ่งลงจากสะพานมุ่งหน้าแยกรัชโยธิน จนเสียงดังสนั่นพร้อมกับมีไฟลุกไหม้ เจ้าหน้าที่กู้ภัยและพลเมืองดีต้องช่วยกันดับไฟและลำเลียงผู้บาดเจ็บส่ง รพ.ใกล้เคียง,นายพชรวงค์ ศศิกุญชร อายุ 22 ปี เพื่อนผู้เสียชีวิต ให้การว่า ก่อนเกิดเหตุทั้งหมดที่เป็นเพื่อนเก่าแยกย้ายกันไปเรียนต่อตามมหาวิทยาลัยต่างๆ รวมตัวสังสรรค์กันที่ร้านเกษตรสโมสร ซอยวิภาวดี 50 หลังร้านปิดได้นัดไปทานก๋วยเตี๋ยว ที่แยก ม.เกษตรศาสตร์ ระหว่างทางเพื่อนในรถเก๋งโตโยต้า วีออส โทร.เข้ามาแต่ไม่ได้รับสาย และเมื่อโทร.กลับไปไม่มีผู้รับสาย จึงขับรถวนกลับเพื่อตามหา กระทั่งพบรถเก๋งของเพื่อนประสบอุบัติเหตุดังกล่าว,ด้าน ร.ต.ท.นพพล เกียรติ์ทวีมั่นคง พงส.สน.พหลโยธิน กล่าวว่า เบื้องต้นสันนิษฐานกลุ่มผู้ตายขับรถเก๋งใช้เส้นทางถนนพหลโยธิน ฝั่งขาออกมุ่งหน้าแยก ม.เกษตรศาสตร์ แต่ผู้ขับขี่ไม่ชำนาญทางวิ่งเลนขวาที่บังคับขึ้นสะพานข้ามแยก โดยทางลงสะพานอีกด้านจะเลยแยก ม.เกษตรศาสตร์ ทำให้ผู้ขับขี่ต้องตัดสินใจหักพวงมาลัยรถเปลี่ยนเป็นเลนซ้ายอย่างกะทันหัน เป็นเหตุให้รถเก๋งพุ่งชนขอบทางบริเวณทางขึ้นจนเสียหลักพลิกคว่ำกระเด็นไปชนรถกระบะที่วิ่งสวนมาด้วยความเร็ว ทั้งนี้ ต้องรอสอบปากคำผู้บาดเจ็บทั้ง 2 ฝ่าย หลังอาการดีขึ้น เพื่อสรุปหาผู้รับผิดชอบและสาเหตุแท้จริงต่อไป
ซิ่งสยองชนเละ ตาย 2 เจ็บ 6 กลุ่มนักศึกษาหลากสถาบันควบเก๋งวีออสไปกินก๋วยเตี๋ยวต่อที่ย่าน ม.เกษตรศาสตร์ หลังกลับจากเฮฮาปาร์ตี้ คาดคนขับไม่ชำนาญทางเปลี่ยนเลนกะทันหันขณะจะขึ้นสะพาน
ข่าวหน้า1,อุบัติเหตุ,รถชนขอบสะพาน,สะพานข้ามแยก,ม.เกษตร,ถนนพหลโยธิน,สุณิชา ตันวิเชียร,สิริภูมิ พงศ์พุฒิกุล,ธนบดี เกิดลาภ,สุทัศน์ ไตรสุรัตน์,อุกฤต วิมุกตานนท์,สุณีรัตน์ ภูมิเกียรติ,สุทธิศักดิ์ วงเบ้า,สรไกร ภูมิเกียรติ,รถชนประสานงา,ข่าว,ไทยรัฐออนไลน์,ข่าวทั่วไทย